"Setswana Puo ya Gae (HL)/P2 19 DBE/Ngwanaitseele 2020 SC/NSC DITLHANGWA TSA SETSO Ditshwaelo ka kakaretso:  Go boditswe potso ya TLHAMO le DIPOTSO TSE DIKHUTSHWANE go tswa mo ditlhangweng tsa setso tse di tlhaotsweng monongwaga.  Batlhatlhojwa ba tshwanetse go araba potso e le NNGWE go tswa mo ditlhangweng tsa setso tse ba di ithutileng.  Fa batlhatlhojwa ba itlhophetse go araba potso ya tlhamo mo KAROLONG YA B, ba tshwanetse go araba dipotso tse dikhutshwane mo KAROLONG YA C.  Fa batlhatlhojwa ba itlhophetse go araba dipotso tse dikhutshwane mo KAROLONG YA B, ba tshwanetse go araba potso ya tlhamo mo KAROLONG YA C. POTSO 14: POTSO YA TLHAMO DITLHANGWA TSA SETSO – G Leeuw le ba bangwe  'Kilano ya boPekwa le boKgogo'  'Mogaka Sol Plaatje' O ikaegile ka diteng tsa baanelwa ba naane ya Kilano ya boPekwa le boKgogo le leboko la Mogaka Sol Plaatje, kwala tlhamo go netefatsa seane se se reng 'Mosekaphofu ya gaabo ga a tshabe go swa lentswe'. Boleele ba tlhamo e nne mafoko a a ka nnang 400–450. [25] POTSO 15: DIPOTSO TSE DIKHUTSHWANE DITLHANGWA TSA SETSO – GS Leeuw le ba bangwe Buisa nopolo e e latelang, mme o arabe dipotso. NAANE: 'KGARUBANE LE DIGODI' – CLS Thobega NOPOLO E Ga twe e rile bogologolo, ga bo go na le Kgarubane. Kgarubane o, o ne a tlwaelane le Digodi tse di neng di nna mo metsing. Kgarubane le ena, o ne a tshela ka go nna mo metsing. Fa dipula di nele, go ne go nna le boitumelo jo bogolo gareng ga Kgarubane le Digodi. O ne o ka bona bojang bo talafatse, le lefatshe le apesitswe kobo ya letlhafula. Gongwe le gongwe diphologolo di bonala fa di nonne, di kgora. 5 E rile letsatsi lengwe ga tla leuba le legolo mo motseng le mo nageng, boDinonyane ba tsenwa ke popamo. Bophologolo ba bangwe ba pharama, ba bangwe ba swa ka ntlha ya tlala le lenyora. Metsi a kgala mo dinokeng le mo makadibeng. Ga se ka ga itsiwe kwa go ka bonwang metsi gone. Kgarubane a simolola go utlwa botlhoko thata ka a ne a bona fa a tla felelwa ke botshelo. 10 Digodi tsa raya Kgarubane tsa re: 'Re tshwanetse go senka kwa re ka bonang metsi gona, e seng jalo re tlaa bolawa ke lenyora.' Kgarubane ka kutlobotlhoko a re: 'Mme nna jaanong ke tlaa fofa jang ka ke se na diphuka?' Kgarubane a bua a lebile Digodi ka pelo e e rothang madi ka ntlha ya bohutsana le tlala. Digodi tsa raya Kgarubane tsa re a ye go senka logong. Kgarubane a dira fela 15 jaaka a ne a laetswe. A boa a le hupile mo leganong a siane thata. A re: 'Logong ke lo, bagaetsho. A ko lo nthuseng!' Kwalololo e ileditswe Phetla"